शाह ने कहा कि हम सरकार जनता की खुशी और आदिवासियों के हितों में काम करने के लिए बनाते हैं। जब जनसंघ की स्थापना हुई तब 10 सदस्य थे। आज यह पार्टी 15 करोड़ तेजतर्रार कार्यकर्ताओं की पार्टी बन गई है। देश में 70 फीसदी भूभाग पर भाजपा का झंडा लहरा रहा है। आज हम जहां पहुंचे हैं इसके लिए कई लोगों ने अपना पूरा जीवन दे दिया है। हम ऐसा काम करें और हमारी ऐसी विजय हो कि आने वाले 50 साल तक पंचायत से लेकर संसद तक भाजपा का दबदबा कायम रहे।